**Техничка спецификација за набавку услуге чишћења зграде**

1. **Опис и спецификација услуге**

Под предметном услугом подразумевају се следеће главне активности:

Редовно (свакодневно) одржавање хигијене:

* Редовна дневна чишћења и дезинфекцијa санитарних елемената и тоалета,
* Редовно дневно пражњење корпи за отпатке и мењање пластичних кеса,
* Редовно дневно постављање папирне галантерије (убруси, сапун, тоалет папир),
* Редовно дневно чишћење кабинета директора и конференцијских сала које се налазе на четвртом спрату седишта Наручиоца,
* Редовно дневно брисање стаклених површина, прозора и рамова у ходницима и другим заједничким просторијама, осим канцеларијских прозора.

Месечно одржавање хигијене:

* Два пута недељно усисавање свих канцеларија, степеништа, ходника, кабинета директора и конференцијских сала које се налазе на четвртом спрату седишта Наручиоца,
* Два пута недељно брисање прашине са свих доступних површина (столова, столица, уградних плакара, штампача и сл.),
* Два пута недељно брисање и дезинфекција телефонских апарата,
* Једном месечно генерално прање и дезинфекција свих санитарних блокова (прање умиваоника, брисање и гланцање славина, прање WC шоље, даске, поклопца, брисање плочица, брисање и гланцање огледала).

Периодично одржавање хигијене:

* Два пута годишње прање прозора, тј. доступних стаклених површина и припадајућих рамова споља и изнутра,
* Два пута годишње брисање расвете, прекидача и утикача,
* Четири пута годишње брисање радијатора и клима уређаја,
* Четири пута годишње брисање врата и дрвених облога,
* Једном годишње машинско прање и дубинско испирање меких подних облога (итисона и тепиха),
* Једном годишње прање тракастих завеса,
* Два пута годишње чишћење плафонске расвете и осталих расветних тела.
1. **Место пружања услуге**

Пословни простор/седиште Наручиоца на адреси Кнеза Милоша број 12, укупне површине од 1201,91 м2, од чега канцеларијски простор износи 1.002,31 м2, а заједнички простор 199,60 м2 и то на :

* 3. спрату, укупне површине 347,75 м2, од чега канцеларисјки простор заузима 287,75 м2, а заједнички простор 60 м2,
* 4. спрату, укупне површине 377,28 м2, од чега канцеларисјки простор заузима 317,28 м2, а заједнички простор 60 м2,
* 5. спрату, укупне површине 476,88 м2, од чега канцеларисјки простор заузима 397,28 м2, а заједнички простор 79,60 м2.
1. **Време пружања услуге**

Радно време извршилаца:

- I смена - од 07:00 до 15:00 часова;

- II смена - од 15:00 до 22:00 часa;

- ванредно одржавање хигијене по потреби и позиву Наручиоца.

1. **ПОТРОШНИ МАТЕРИЈАЛ**

Изабрани понуђач је дужан да обезбеди сав потрошни материјал – хемијска средства и препарате потребне за одржавање хигијене који морају да буду у оригиналним паковањима. Хемијска средства намењена за професионалну употребу која ће се користити при раду не смеју бити агресивна морају бити биоразградива, треба да омогуће брзо и ефикасно чишћење, да су парфимисана и снабдевена безбедносним листовима.

Током важења Уговора Пружалац услуге може користити само хемијска средства и препарате у оригиналним паковањима.

Папирну конфекцију обезбеђује Наручилац, а Пружалац услуге је дужан да поставља папирну конфекцију - тоалет папир, убрусе за руке, тоалет папир сложиви и папирне сложиве убрусе за руке.

Пружалац услуге је дужан да пуни дозаторe течним сапуном јер Наручилац обезбеђује течни сапун о свом трошку.

Пружалац услуге је дужан да поставља освеживача у кабинама тоалета јер Наручилац обезбеђује освеживаче о свом трошку.

Пружалац услуге се обавезује да услугу која је предмет овог уговора извршава према потребама Наручиоца и одговоран је за њен квалитет сагласно прописима и стандардима за ту врсту услуге.

**Остало**

* Наручилац задржава право да захтева замену извршилаца који ће бити ангажовани на пословима одржавања пословног простора Наручиоца у случају да квалитет извршених услуга не задовољава захтеване стандарде.

Изабрани понуђач ће о свакој замени ангажованих радника обавестити Наручиоца.

* Изабрани понуђач ће бити у обавези да све уговорене услуге врши квалитетно и одговорно, тако да својим радом ни на који начин не наруши процес рада у пословним просторијама и не оштети имовину Наручиоца.
* Изабрани понуђач се обавезује да обезбеди хемијска средства и опрему за рад, као и да за одржавање хигијене користи квалитетна средства, која одговарају прописаним стандардима и обезбеђују неопходан ниво хигијене.

Средства, која ће се користити за одржавање хигијене, моћи ће се на захтев Наручиоца споразумно променити.

* Изабрани понуђач ће уз рачун доставити Наручиоцу и извештај о броју радних сати по данима у претходном месецу, а за који је рачун издат, са спецификацијом извршених услуга.
1. **Контрола услуге**

Наручилац има право на рекламацију квалитета извршења услуга. У случају да Наручилац утврди да квалитет услуге није задовољавајући, позваће одговорно лице изабраног понуђача и сачинити записник, у коме ће се одредити рок за отклањање недостатака, а који не може бити дужи од 3 дана од дана сачињавања записника.

Понуђачи који имају намеру да учествују у предметном поступку јавне набавке могу обићи локацију Наручиоца, ради увида у постојеће стање пословног простора, о чему ће се сачинити записник.

Увид у постојеће стање пословног простора се може извршити сваког радног дана, почев од момента објављивања предметне јавне набавке на Порталу јавних набавки, уз претходну најаву на e-mail адресу stevan.sapic@ras.gov.rs, а најкасније до 3 дана која претходе дану за подношење и отварање понуда.